2014.6.25. Az Európai Unió Hivatalos Lapja L 184/3 A BIZOTTSÁG 697/2014/EU RENDELETE (2014. június 24.) a 906/2009/EK rendeletnek az alkalmazási időszaka tekintetében történő módosításáról (EGT-vonatkozású szöveg) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a Szerződés 81. cikke (3) bekezdésének a vonalhajózási társaságok (konzorciumok) között létrejött megállapo- dások, döntések és összehangolt magatartások egyes csoportjaira történő alkalmazásáról szóló, 2009. február 26-i 246/2009/EK tanácsi rendeletre (!) és különösen annak 1. cikkére, a versenykorlátozó magatartásokkal és erőfölénnyel foglalkozó tanácsadó bizottsággal folytatott konzultációt követően, mivel: (1) — A 906/2009/EK bizottsági rendelet ( bizonyos feltételek mellett csoportmentességet engedélyez a vonalhajózási konzorciumoknak a Szerződés 101. cikke (1) bekezdésében foglalt tilalom alól. Ez a rendelet 2015. április 25-én hatályát veszíti, a 246/2009/EK rendelet 2. cikkének (1) bekezdésében előírt maximum 5 éves időtartamnak megfelelően. A Bizottság által, a csoportmentesség alkalmazása terén szerzett tapasztalatok alapján úgy látszik, hogy a vonalhajózási társaságok csoportmentességére vonatkozó indokok továbbra is érvényesek, és nem követke- zett be lényeges változás a 906/2009/EK rendelet terjedelmének és tartalmának meghatározásakor figyelembe vett feltételekben. (2) — A 906/2009/EK rendelet egyszerűsítette a vonalhajózási társaságokra vonatkozó szabályokat, és lényeges módosí- tásokat vezetett be e szabályok tekintetében. Mivel az új jogi keret csupán rövid ideje hatályos és alkalmazandó, ebben a szakaszban el kell kerülni a további módosításokat. Ezáltal nem nőnek majd az iparági szereplők megfele- lési költségei. (3) — Ezért a 906/2009/EK rendelet alkalmazását öt évvel meg kell hosszabbítani, ELFOGADTA EZT A RENDELETET: 1. cikk A 906/2009/EK rendelet 7. cikkében a , 2015. április 25." dátum helyébe , 2020. április 25." lép. 2. cikk Ez a rendelet az Európai Unió Hivatalos Lapjában való kihirdetését követő huszadik napon lép hatályba. A rendelet 2015. április 25-től alkalmazandó. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2014. június 24-én. a Bizottság részéről az elnök José Manuel BARROSO () HLL 79., 2009.3.25., 1. o. Az EK-Szerződés 81. és 82. cikke helyébe 2009. december 1-jei hatállyal a Szerződés 101., illetve 102. cikke lépett. () A Bizottság 2009. szeptember 28-i 906/2009/EK rendelete a Szerződés 81. cikke (3) bekezdésének a vonalhajózási társaságok (konzor- ciumok) között létrejött megállapodások, döntések és összehangolt magatartások egyes csoportjaira történő alkalmazásáról (HL L 256., 2009.9.29., 31. 0.).